રાતના ત્રણ SMS આવ્યા. શુક્રવારની રાત વિક્રમ માટે દિવાળીની રાત બની ગઈ. તેમાં લખેલો આંકડો અને શરત બંને વાંચીને તેને ચક્કર આવી ગયા પણ સિકંદર બનવાની હોડમાં તે ક્યાંય આગળ નીકળી ગયો હતો. તેના ઘરથી ગેટ-વે ઑફ ઈન્ડિયા ખાસ્સું દૂર હતું. ચાર વાગ્યે નીકળીશ તો માંડ 5:30 વાગ્યે પહોંચીશ એમ વિચારતાં અર્ધી રાત્રે તે ઝડપથી તૈયાર થઈ ગયો. આજે તેની ભૂખ-તરસ બધું સૂકાઈ ગયું હતું. તેને સી-પ્રિન્સેસ પર જવાની ઉતાવળ આવી ગઈ હતી.